section_heading: Mark I
paragraph_text: Serijski model, nazvan Mark I je bio gotovo identičan tenku Mother. Težio je oko 28,5 tona i mogao je postići cestovnu brzinu od 6&nbsp;km/h, ali brzina preko neravnog terena je bila jedva 3&nbsp;km/h. Radijus kretanja s jednim tankom je bio samo 37 km. Komponente od kojih je bio izrađen su bile jednostavne, čelični trup oblika kutije, dvije gusjenice, 105 KS snažan Daimlerov benzinski motor i naoružanje koje se sastojalo od topova i/ili strojnica. Na gusjenicama se rabila metoda kvačila i kočnice za što je bilo potrebno četvero članova posade. Iako je mogao prijeći rov širine tri metra, Mark I je bio samo lako oklopljen i pogrešno se vjerovalo da je njegov oklop dostatna zaštita protiv paljbe iz pješačkog naoružanja. Debljina oklopa je varirala od 6&nbsp;mm do najviše 12&nbsp;mm. Okretanje tenka je bio vrlo zahtjevan manevar koji je uzimao previše vremena o čemu govori jedan britanski izvještaj iz bitke za Cambrai.<ref>David Fletcher, „Tanks and Trenches: First Hand Accounts of the Tank Warfare in the First World War“, Stroud, UK: Sutton, 1994., str. 87.Spence C. Tucker, str. 17